Vuoden urheilija [Arkisto] - Fillari-lehden foorumi
Fillari-lehden foorumi > Fillari-lehden keskustelut > Off-topic > Vuoden urheilija
Näytä tavallinen näkymä : Vuoden urheilija
09.11.2013, 22.36
Huomasin tuossa, että Urheilugaala lähestyy taas. Tänne voisi aloittaa spekulointiketjun tulevasta valinnasta. Samalla voitaisiin kaivella muistin syövereistä miten suomalaisella urheilulla tänä vuonna 2013 on mennyt, missä ovat ne onnistumiset ja menestykset. Kuka olisi mahdollinen valinta, millä kriteereillä tuon tittelin saa?
Itselle ei oikein tule muuta mieleen äkkiseltään mietittynä kuin suunnistuksen MM-kultaa sprintistä Mårten Boströmille. Hiihtäjillä ei vissiin kovin vahvasti mennyt, eikä yu-MM-kisoistakaan tainnut tulla kuin Teron hopea? Olenko edes oikeassa vuodessa näitä muistellessa, jotenkin tuntuu, että se Lontoon purjehdushopeakin oli vasta äskettäin, mutta sehän oli jo viime vuoden juttuja ja sillä viimeksi voitettiin tuo Vuoden Urheilija-titteli.
Näitäkin arvokisavoittoja on varmasti monessa eri lajissa, tai ainakin kansainvälistä menestystä suomalaisillakin, mutta koska lajit ovat niin kovin pieniä, niin ei ne kovin laajalti tule yleisön tietoon. Eikös jossain moottoripyörälajissakin juuri voitettu MM-kultaa, kuka lie ollut ja mikä oli tarkka laji, en muista.
09.11.2013, 23.10
Måren kulta Vuokatissa oli huikea juttu samoin kuin Lakasen hopeakin. Itse nostaisin Matti Mattssonin pronssin Barcelonan MM-uinneissa myös ehdokkaaksi listalle.
09.11.2013, 23.50
Sen suunnistajan pitäisi titteli voittaa, mutta tietäen että Tero Pitkämäki on liiton ja toimittajien kultapoika niin hyvin voi mennä Terollekin.
Aina on ihmetyttänyt kun valitaan parhaita lajeittain, että on suunnistaja, painija, ampumahiihtäjä...ja sitten Vuoden Yleisurheilija. Koska yleisurheilu on senverran suosittu ja harrastajia on paljon, pitäisi vähän eritellä vaikka juoksut, hypyt ja heitot erikseen.
10.11.2013, 10.27
Jarkko Nieminen, vihdoin ja viimein.
10.11.2013, 15.22
En ole seurannut eikä uutisoinnissa ole silmään osunut, joten kerrotko mitä Nieminen on tänä vuonna saavuttanut? Vähän tuntuu, että tenniksen kuten myös sulkapallon suhteen ei suuria otsikoita revitä vaikka olisivat kuinka hyvin pärjänneet. Toisaalta, vaikka Ville Lång siellä Lontoossa voitti yhden erän yhdeltä maailman parhaista pelaajista, eipä siinä oikein vielä ole tarpeeksi meriittiä mihinkään valintaan.
10.11.2013, 15.58
Tämä meriittien riittävyys on kyllä Suomessa vitsi. Kuinka monta vuoden urheilijaa on leivottu yhden keihään nakkauksen tai yhden onnistuneen mäkitornihypyn jälkeen. Samaan aikaan joukkuelajeissa ollut pelaajia, jotka ovat koko kauden pitäneet itsensä maailman eliitin tasolla. Tai menestystä ollut Suomessa arvostusta kaihtavassa yksilölajissa. Tai vaikka Jarkko Niemisen pysyminen ATP-listalla noilla sijaluvuilla...
10.11.2013, 16.03
Tämä meriittien riittävyys on kyllä Suomessa vitsi. Kuinka monta vuoden urheilijaa on leivottu yhden keihään nakkauksen tai yhden onnistuneen mäkitornihypyn jälkeen.
Eikös me olla menestyshullu kansa, ei niinkään urheiluhullu. Palkitaan mielummin menestyksestä kuin laadukkaasta urheilusta.
Yksilöurheilijallehan se arvonimi menee varmasti tänäkin vuonna, mutta eipä ole jäänyt ketään mieleen joka olisi oikeasti menestynyt tänä vuonna. Varsinkaan niissä muutamissa seuratuimmissa lajeissa, jotka suuri yleisö tuntee. Terollehan se varmaan menee kun ei muuta keksitä.
10.11.2013, 16.19
Koska yleisurheilu on senverran suosittu ja harrastajia on paljon, pitäisi vähän eritellä vaikka juoksut, hypyt ja heitot erikseen.
Näinhän toki tehdäänkin, mutta ei niistä paljoa valtamedioissa uutisoida.
http://www.sul.fi/uutiset/uutispalvelu/suomen-urheiluliitto-palkitsi-vuoden-parhaat-yleisurheilutoimijat
10.11.2013, 16.55
Lee Chong Weilta erän vieminen oli aikanaan huikea suoritus Långilta ja vaikkei siitä matsista voittoa tullutkaan niin kyseinen teko on ehdottomasti yksi suomalaisen mailapeli- ja yksilöurheilukulttuurin helmiä. Tätä ja ennen kaikkea Jarkko Niemisen saavutuksia on todella vaikea käsitellä oikeassa mittakaavassa, mikäli ei tunne näiden lajien harrastajamääriä/kansainvälistä levinneisyyttä sekä käytettävää ranking-laskentaa. Mitenkään Pitkämäkeä mollaamatta, esimerkiksi miesten tenniksessä 50 parhaan joukossa oleminen ja pysyminen on vaativuudeltaan aivan eri tason suoritus kuin mitali keihäskisoista.
Keihäänheitossa riittää, että nakkaat keihään kerran pitkälle ja se on siinä, eikä noita kv-tason kilpailijoita maailmalla ole montaa kymmentä ja hyvin kuvaavaa oli edellisten olympialaisten keihäsfinaali. Paikalle saapuu nuori mies joka (karrikoiden) treenaili keihäänheittoa muutaman vuoden, opetteli tekniikat youtubesta ja voitti. Miestenniksessä puolestaan useampi tuhat ranking-kärjessä olevaa pelaa ammatikseen ja yrittää pienten kisojen kautta haalia itselleen ranking-pisteitä niin paljon, että pääsisi ylemmän tason turnauksiin. Mikä puolestaan edellyttää onnistumista koko turnauksen ajan, turnauksesta toiseen. Siellä ei tällaisia keihässensaation tapaisia onnenkantamoisia näy, sillä isoissa kisoissa pelaavat vain ihan oikeasti parhaat ja joka voittaa turnauksen, on voittanut omalla polullaan kaikki vastustajansa - yksitellen.
Itseäni on harmittanut suuresti, enkä todellakaan ole tenniksen harrastaja, miten Suomen kaikkien aikojen paras mailapeliammattilainen on jätetty tällaisten huomionosoitusten ulkopuolelle. Jo pelkkä Niemisen nykyinen ranking-sijoitus olisi aivan riittävä peruste valintaan, parhaimmillaan toki ollut korkeammallakin, mutta turha kuvitella, että sellaista täällä arvostettaisiin.
!? En ole ikinä huomannut. Ja varsinkin omana aktiivi-aikanani harmitti.
Niin, olen pahoillani mutta minun(kin) mielestäni Jarkko Nieminen ( muuten yksi maailman herrasmiesmäisin urheilija) ei ole enää viime vuosina oikein pärjännyt. Eikös se sijoitusranking ollut joskus aikoja sitten tosi hyvä, mutta siihen verrattuna nyt ...ei.
Suomessa pärjää vaan jos voittaa. Yleisurheilussa voi tulla toiseksi.
Toivottavasti ensi vuonna valinta on yksiselitteisesti Kimi Räikkönen/ Ferrari :D
10.11.2013, 17.37
Kyllä minäkin soisin vuoden urheilija-tittelin Boströmille. Suunnistuksen sprintin maailman mestaruuden lisäksi hän on monien juoksulajien Suomen kärkeä, maratonillakin lukematon määrä 2.20 alituksia.
19.11.2013, 15.10
Tuli vielä mieleen näistä marginaalilajien saavutuksista, että onhan pyöräsuunnistajatkin tuoneet Suomeen MM-mitaleita aika kasan tänä vuonna:
MM-hopeaa sprintti Eeva-Liisa Hakala
MM-kultaa keskimatka Marika Hara
MM-pronssia keskimatka Susanna Laurila
MM-pronssia keskimatka Samuli Saarela
MM-kultaa pitkä matka Marika Hara
MM-hopeaa pitkä matka Susanna Laurila
MM-hopeaa pitkä matka Samuli Saarela
MM-kultaa viesti Suomi (Ingrid Stengård, Susanna Laurila, Marika Hara)
MM-hopeaa viesti Suomi (Pekka Niemi, Samuli Saarela, Jussi Laurila)
Lisäksi Marika Hara voitti kolmannen kerran peräkkäin pyöräsuunnistuksen maailmancupin kokonaiskilpailun, jossa Susanna Laurila sijoittui kolmanneksi. Miesten kokonaiskisassa Jussi Laurila oli toinen.
Mutta kuten arvata saattaa, en usko noiden yhdeksän MM-mitalin painavan yhtään mitään kun Vuoden Urheilijaa taas valitaan..